Br: 01-056/24-349 31. oktobar 2024. godine

**S E K T O R S K A A N A L I Z A  
za utvrđivanje predloga prioritetnih oblasti od javnog interesa i potrebnih sredstava   
za finansiranje projekata i programa nevladinih organizacija  
iz Budžeta Crne Gore u 2025 godini**

|  |
| --- |
| *Sektorska analiza se sačinjava na osnovu strateških i planskih dokumenata odnosno propisa u odgovarajućoj oblasti od javnog interesa uz konsultacije sa zainteresovanim nevladinim organizacijama, i predstavlja osnov za utvrđivanje prioritetnih oblasti i potrebnih sredstava za finansiranje projekata i programa nevladinih organizacija iz državnog budžeta u narednoj godini, u skladu sa Zakonom o nevladinim organizacijama. Sektorska analiza se priprema u tekućoj za narednu kalendarsku godinu radi blagovremenog planiranja visine sredstava koja će biti opredijeljena na pozicijama ministarstava nadležnih za oblasti koje Vlada utvrdi kao prioritetne za finansiranje projekata i programa nevladinih organizacija. Analiza će poslužiti i za pripremu javnih konkursa za raspodjelu sredstava za finansiranje projekata i programa nevladinih organizacija u oblasti koja će biti utvrđena kao prioritetna.* |

1. **OBLASTI OD JAVNOG INTERESA U KOJIMA SE PLANIRA FINANSIJSKA PODRŠKA ZA PROJEKTE I PROGRAME NVO**

1.1.Navesti u kojim oblastima od javnog interesa (iz člana 32 Zakona o NVO) iz nadležnosti ministarstva planirate finansijsku podršku iz budžeta za projekte i programe NVO:

|  |  |  |  |  |  |
| --- | --- | --- | --- | --- | --- |
|  | socijalna i zdravstvena zaštita |  | razvoj civilnog društva i volonterizma |  | zaštita životne sredine |
|  | smanjenje siromaštva |  | evroatlantske i evropske integracije Crne Gore |  | poljoprivreda i ruralni razvoj |
|  | zaštita lica sa invaliditetom |  | institucionalno i vaninstitucionalno obrazovanje |  | održivi razvoj |
|  | društvena briga o djeci i mladima |  | nauka |  | zaštita potrošača |
|  | pomoć starijim licima |  | umjetnost |  | rodna ravnopravnost |
|  | zaštita i promovisanje ljudskih i manjinskih prava |  | kultura |  | borba protiv korupcije i organizovanog kriminala |
|  | vladavina prava |  | tehnička kultura |  | borba protiv bolesti zavisnosti |
|  | druge oblasti od javnog interesa utvrđene posebnim zakonom (navesti koje): regionalni razvoj i investicioni ambijent   * Zakon o regionalnom razvoju (“Službeni list Crne Gore”, br. 20/2011, 26/2011, 20/2015 i 47/2019) * Zakon o unaprjeđenju poslovnog ambijenta ("Službeni list Crne Gore", br. 040/10 i 018/19); * Zakon o privrednim društvima ("Službeni list Crne Gore", br. 065/20, 146/21 i 004/24) | | | | |

1. **PRIORITETNI PROBLEMI I POTREBE KOJE TREBA RIJEŠITI U 2025.GODINI FINANSIRANJEM PROJEKATA I PROGRAMA NVO**

2.1. Navesti prioritetne probleme u oblasti(ma) iz nadležnosti ministarstva koji se planiraju rješavati finansiranjem projekata i programa nevladinih organizacija. Opis problema obrazložiti koristeći konkretne mjerljive pokazatelje trenutnog stanja i željenog stanja odnosno rješenja, navodeći izvor u kojem su takvi podaci dostupni. Pokazatelji mogu biti informacije iz uporednih analiza, izvještaja, rezultata istraživanja, studija, i drugi dostupni statistički podaci.

|  |  |
| --- | --- |
| Opis problema: | |
| Kada je riječ o regionalnom razvoju Crne Gore, brojni su uzroci koji utiču na različit nivo razvijenosti kako regiona, tako i lokalnih samouprava, stoga imamo veliki jaz konkretno u stepenu razvijenosti izmedju najmanje i najviše razvijene lokalne samouprave.  Prema obračunu indeksa razvijenosti jedinica lokalne samouprave kojeg obračunava Ministarstvo, a koji je objavljen početkom 2023. godine, najrazvijenije opštine u Crnoj Gori su Budva sa indeksom 142,7, Tivat 128,8 i Podgorica 122,8, dok su najnerazvijenije opštine Petnjica sa indeksom 28,3, Plav 44,3 i Gusinje 48,1. Među 10 najnerazvijenijih opština, devet je iz Sjevernog regiona. Podaci Popisa stanovništva, domaćinstava i stanova u 2023. godini, shodno kojem je broj stanovnika u Sjevernom regionu manji za 14,2% u odnosu na prethodni popis, dodatno ukazuju na potrebu preispitivanja politika i kreiranje adekvatnih smjernica za dalje djelovanje. Ove razlike prati i niz drugih socio-ekonomskih indikatora, stope nezaposlenosti, indeksa konkurentnosti, broja privrednih subjekata, dohotka po stanovniku itd.  Politika regionalnog razvoja bazirana na principu „odozdo na gore“ znači jasan fokus na lokalne samouprave, od kojih se očekuje veliko učešće u lokalnom ekonomskom razvoju, ali i upućivanju smjernica za kreiranje državnih politika. Na toj liniji, namjera je da se dublje analiziraju potencijali razvoja na lokalnom nivou, kako bi se sa više nivoa i uz jaku međuresornu saradnju resursi usmjerili na bolje i optimalno korišćenje potencijala. Na ovaj način stvorila bi se dobra baza iz koje bi lokalne samouprave mogle izvući smjernice za svoje dalje planove, a takođe i smjernice za bolju koordinaciju politike regionalnog razvoja.  Takođe, problem koji je potrebno riješiti odnosi se na Registar nameta. Registar nameta sadrži spisak nameta na državnom i lokalnom nivou, koje su u obavezi da plaćaju fizička i pravna lica. Osnovni cilj kreiranja ovog Registra je centralizacija podataka o nametima koji se naplaćuju u Crnoj Gori, na državnom i lokalnom nivou, a u cilju pojednostavljenja procesa poslovanja i povećanja transparentnosti.  Registar omogućava javnom sektoru da ima uvid u opterećenost nametima po sektorima privrede, analizira neophodnost postojećih nameta i na osnovu tih inputa donosi odluku u kojim slučajevima se namet može smanjiti, odložiti ili ukinuti. Ova baza treba da pomogne donosiocima odluka pri izradi nove regulative i utvrđivanja novih nameta. Sa druge strane, za privredu ovakav registar omogućuje da na transparentan način ima uvid u listu nameta i iznos istih za oblasti koje se odnose na njihovo poslovanje, kao i mogućnost da unaprijed izračunaju i planiraju troškove koji se odnose na njihove obaveze prema javnom sektoru.  U cilju poboljšanja efikasnosti, transparentnosti i tačnosti Registra nameta u Crnoj Gori, potrebno je sprovesti sveobuhvatnu analizu podataka unijetih od avgusta mjeseca 2020. godine. Prema trenutnom presjeku stanja sa platforme, broj unijetih nameta u Registru je 1717, dok je broj razvrstanih nameta 26 485, koji su opisani sa 20 atributa, a unešeni iz 825 propisa.  Ponekad su nameti zastarjeli ili neodgovarajući, što dodatno otežava planiranje i upravljanje troškovima. Takođe, neproporcionalno opterećenje po regionima, odnosno opštinama, ne daje pravu sliku o konkurentnosti samih opština, jer različiti faktori utiču na poslovanje u svakom području. Kada su nameti i troškovi neproporcionalni, to može dovesti do toga da neka područja izgledaju manje konkurentna zbog prekomjernih troškova, dok druga mogu djelovati povoljnije, iako možda nemaju iste potencijale ili resurse.  Postoji potreba za boljom saradnjom između samih jedinica lokalne samouprave i nivoa vlasti kako bi se osigurala efikasnija primjena politika koje se odnose na namete.  Uloga nevladinih organizacija je izuzetno važna u sprovođenju projekata koji mogu doprinijeti rješavanju problema sa nametima. Njihova ekspertiza u prikupljanju podataka, organizaciji okruglih stolova, panela, radionica i drugih događaja može biti korisna u procesu identifikacije i analize nameta. Kako bi se identifikovala tačnost unijetih podataka, provjerili zastarjeli ili nevažeći nameti, kao i dodali izostavljeni potrebno je:  - provjeriti da li su svi nameti pravilno povezani sa odgovarajućim sektorima;  - osigurati da su svi nameti registrovani, tj. da neki nisu izostavljeni, a u slučaju da se utvrdi da neki nameti nisu u Registru, treba ih dodati uz odgovarajuću validaciju;  Nevladine organizacije mogu preuzeti ulogu u prikupljanju podataka o nametima kroz istraživanja, ankete i javne konsultacije. Ova praksa može doprinijeti tačnijem uvidu u opterećenja sa kojima se suočavaju građani i privreda. Kroz edukativne kampanje, nevladine organizacije mogu informisati preduzetnike o pravilima vezanim za namete, njihovim pravima i obavezama. Ovaj pristup može pomoći privrednicima da bolje planiraju svoje aktivnosti, a istovremeno poslužiti i kao adekvatna smjernica kreatorima politika. Nevladine organizacije mogu zagovarati međuresornu saradnju, naime, nevladine organizacije mogu poslužiti kao platforma za okupljanje različitih aktera (javnog sektora, privatnog sektora i civilnog društva) kako bi se unaprijedila međuresorna saradnja i efikasnost u upravljanju nametima. Nevladine organizacije mogu inicirati pilot projekte koji bi testirali nove pristupe u upravljanju nametima, čime bi se stvorili modeli koji se mogu primjenjivati na širem nivou. | |
| Podaci (analize, studije, statistički izvještaji, itd.) koji pojašnjavaju navedeni problem | Izvor(i) podataka |
| 1. Strategija regionalnog razvoja Crne Gore 2023-2027. godina 2. Izvještaj o realizaciji Akcionog plana Strategije regionalnog razvoja Crne Gore 2023-2027, za 2023. godinu 3. Završni izvještaj o realizaciji Strategije regionalnog razvoja Crne Gore 2014-2020. godina 4. Strateški planovi razvoja lokalnih samouprava 5. Indeks razvijenosti lokalnih samouprava 6. Indeks konkurentnosti lokalnih samouprava 7. Podaci Savjeta za konkurentnost; 8. Katalog propisa Crne Gore - Zakonodavni akti koji regulišu oblast nameta; 9. Podzakonski akti – Pravilnici i odluke koje detaljno uređuju naplatu i administraciju nameta na lokalnom nivou 10. Registar nameta | * [Strategija regionalnog razvoja Crne Gore 2023-2027 (www.gov.me)](https://www.gov.me/dokumenta/4b0f63fd-e49d-4f0c-9f09-99426dc8d51b) * [Izvještaj o realizaciji Akcionog plana Strategije regionalnog razvoja Crne Gore 2023-2027, za 2023. godine (www.gov.me)](https://www.gov.me/dokumenta/bb5f548a-9275-4547-aaa7-db66478542cb) * [Završni izvještaj o realizaciji Strategije regionalnog razvoja Crne Gore, za period 2014-2020. godine (www.gov.me)](https://www.gov.me/dokumenta/fe94e317-a6ec-4f6e-a7de-82425b266ae0) * Zvanične web stranice lokalnih samouprava * [Pregled dokumenta | Sluzbeni list Crne Gore](http://sluzbenilist.me/pregled-dokumenta-2/?id=%7bDC12AFCB-56E1-469A-A8B4-4D8559D5568A%7d) * [Pregled dokumenta | Sluzbeni list Crne Gore](http://sluzbenilist.me/pregled-dokumenta-2/?id=%7b9994FFA2-65D0-478E-BD1A-FDE3632194AE%7d) * Zaključci sa sjednica Savjeta za konkurentnost; * Zakon o porezu na dobit pravnih lica ("Službeni list Republike Crne Gore", br. 065/01, 012/02, 080/04, "Službeni list Crne Gore", br. 040/08, 086/09, 040/11, 014/12, 061/13, 055/16, 146/21, 152/22, 028/23, 125/23 i 088/24); * Zakon o porezu na dohodak fizičkih lica ("Službeni list Republike Crne Gore", br. 065/01, 012/02, 037/04, 029/05, 078/06, 004/07, "Službeni list Crne Gore", br. 086/09, 073/10, 040/11, 014/12, 006/13, 062/13, 060/14, 079/15, 083/16, 067/19, 059/21, 146/21, 152/22 i 088/24); * Zakon o porezu na promet nepokretnosti ("Službeni list Crne Gore", br. 036/13, 003/23 i 028/23) i dr.; * Pravilnik o određivanju kriterijuma i visini naknade za registraciju privrednih subjekata u Centralnom registru privrednih subjekta ("Službeni list Crne Gore", br. 098/20) i dr.; * Elektronska baza Registra nameta   [Nameti (javninameti.gov.me)](https://javninameti.gov.me/) |

2.2.Navesti ključne strateško-planske dokumente odnosno propise koji prepoznaju važnost problema identifikovanih pod tačkom 2.1., kao i specifične mjere/djelove tih dokumenata koji su u vezi sa identifikovanim problemima.

|  |  |
| --- | --- |
| Naziv strateškog/planskog dokumenta/propisa | Naziv poglavlja/ mjere/ aktivnosti |
| 1. Strategija regionalnog razvoja 2023 – 2027 2. Strategija razvoja MMSP 2023 – 2026 3. Program ekonomskih reformi za Crnu Goru 2023 – 2025 4. Strategija industrijske politike Crne Gore 2024 - 2028 | |  | | --- | | SC 1: Jačanje funkcionalnosti JLS kroz sistemsko upravljanje regionalnim razvojem (svi operativni ciljevi)  SC 2: Ostvarenje održivog ekonomskog razvoja regiona kroz jačanje ljudskih potencijala i podsticanja za zapošljavanje radi poboljšanja kvaliteta života (svi operativni ciljevi)  SC 3: Povećanje konkurentnosti regiona, zasnovano na unaprjeđenju infrastrukture, poboljšanje poslovnog ambijenta i razvoj prioritetnih sektora i sektora sa potencijalom rasta (svi operativni ciljevi) | | SC 1: Unaprijeđen poslovni/regulatorni ambijent i preduzetnički ekosistem/institucionalni okvir (OC 1 Smanjene administrativne i regulatorne prepreke poslovanju MMSP) | | Poglavlje 5. Strukturne reforme - 5.1. Ključne prepreke konkurentnosti i inkluzivnom rastu i povezane reformske mjere, izazov br. 2  Operativni cilj 1.4. - Unapređenje poslovnog ambijenta za podršku industrijskom razvoju | |

2.3.Obrazložiiti na koji način nevladine organizacije mogu doprinijeti rješavanju problema identifikovanih pod tačkom 2.1., koje aktivnosti su prihvatljive za postizanje željenog rezultata, kako se planira praćenje i vrednovanje doprinosa rješavanju pomenutih problema. Navesti konkretne mjerljive pokazatelje/indikatore za praćenje doprinosa nevladinih organizacija rješavanju identifikovanih problema i izvore verifikacije učinjenog.

|  |  |  |
| --- | --- | --- |
| Opis načina doprinosa nevladinih organizacija u rješavanju problema | Konkretni mjerljivi pokazatelji doprinosa nevladinih organizacija | Izvor(i) podataka |
| Nevladine organizacije mogu biti važan partner Ministarstvu regionalno-investicionog razvoja i saradnje sa nevladinim organizacijama i jedinicama lokalne samouprave u prepoznavanju i iskorišćavanju prilika za razvoj. Nevladine organizacije u okviru svojih aktivnosti mogu sprovesti istraživanje o potrebama lokalnih zajednica i njihovim razvojnim potencijalima, kako bi korišćenje dobijenih rezultata doprinijelo kreiranju kvalitetnih strateških dokumenata i određivanju prioriteta. Nevladine organizacije često imaju bliski kontakt sa zajednicom i mogu sprovesti istraživanja kako bi identifikovali specifične potrebe i prioritete građana. Na primjer, mogu organizovati ankete, fokus grupe i radionice sa građanima kako bi došle do relevantnih informacija. Na temelju prikupljenih podataka, nevladine organizacije mogu pomoći lokalnoj vlasti da identifikuje koje su oblasti i projekti prioritetni za ulaganje.  Takodje, nevladine organizacije često zapošljavaju/angažuju stručnjake iz različitih oblasti kao što su npr. urbanizam, ekonomski razvoj i socijalna politika. Oni mogu predložiti inovativna rešenja koja su prilagođena lokalnim uslovima. Takođe, nevladin sektor može informisati i ukazati na određene prilike lokalnim vlastima, naročito u Sjevernom regionu, koje nemaju dovoljno kapaciteta za pristup fondovima i drugim izvorima finansiranja, kako bi se prepoznali projekti sa najviše potencijala. Nevladine organizacije mogu ukazati, čak i pomoći, lokalnim vlastima u pronalaženju i apliciranju za finansijska sredstva, posebno iz međunarodnih fondova (EU fondovi, grantovi i drugi programi), pa tako uvećati svoje šanse za dobijanje sredstava za projekte. Nevladine organizacije takođe mogu pomoći lokalnoj upravi da prepozna specifične lokalne resurse ili prilike koje možda nisu odmah uočljive, a zatim mogu aktivirati i podstaći građane da se uključe u proces i dodatno angažuju.  Saradnja sa nevladinim organizacijama pruža priliku lokalnim samoupravama da unaprijede svoje kapacitete, steknu dodatna znanja i sredstva, i bolje odgovore na potrebe građana. Nevladin sektor omogućava lokalnim zajednicama da otvore nova razvojna poglavlja i maksimiziraju svoje resurse.  Cilj je da se na bazi terenskog rada i analize dokumenata na lokalnom i državnom nivou izradi pregled razvojnih potencijala na lokalnom nivou, sa fokusom na komprativne prednosti i predlogom smjernica za njihovo bolje, optimalno korišćenje.  Nevladine organizacije mogu pomoći da se osmisli odgovarajući način za analizu podataka koji su već u Registru (izvor podataka - excel tabela koja daje mogućnost izdvajanja svih nameta po opštinama sa nametima koji su važeći/aktivni, kao i onima koji su stavljeni van snage).  Potrebno je analizirati unešene podatke u Registar nameta, u saradnji sa predstavnicima opština, zatim analizirati zakonodavnu usklađenost, preklapanja i administrativnu efikasnost nameta sa ciljem njihovog optimizovanja; uporediti podatke sa zvaničnim zakonodavstvom i podzakonskim aktima kako bi se identifikovali zastarjeli ili nevažeći nameti u Registru, te shodno tome dale preporuke za njihovu izmjenu. Takođe, mogu uraditi analizu i usklađivanje istih vrsta nameta koji imaju različite nazive po opštinama itd.  Nevladine organizacije mogu da kontaktiraju lokalne zajednice povodom taksativno navedenih nameta koji se naplaćuju na njihovom području prema podacima iz Registra nameta u cilju razmatranja, davanja sugestija, komentara i slično.  Takođe, nevladine organizacije mogu da promovišu, i na taj način motivišu društvo na korišćenje portala Registra nameta, a u cilju prikupljanja relevantnih informacija.  Dodatno, nevladine organizacije mogu prikupljati podatake na način da sprovode istraživanja među preduzetnicima i lokalnim samoupravama kako bi se identifikovali ključni problemi vezani za namete, kao i da pripremaju izvještaje koji prikazuju stanje nameta po sektorima, uključujući analize opterećenja i preporuke za poboljšanja. Takođe, mogu organizovati radionice o pravilima i procedurama vezanim za namete, kao i o pravima preduzetnika, ali i obuke za predstavnike lokalnih samouprava kako bi bolje razumjeli izazove s kojima se suočavaju preduzetnici. Nevladin sektor može i da zagovara promjene na način da sprovodi kampanje koje se fokusiraju na smanjenje administrativnih opterećenja i povećanje transparentnosti u vezi s nametima i da daje inicijative za dijalog, odnosno da posreduje u razgovorima između preduzetnika i donosioca odluka kako bi se čuli glasovi onih koji su direktno pogođeni nametima. | * urađene analize razvojnih potencijala na nivou svih lokalnih samouprava, uz preporuke za bolje/optimalno korišćenje istih (urađene minimum tri regionalne analize, koje će integisati podatke na nivou lokalnih samouprava), prema pripadnosti regionima * 25 fokus grupa sa građanima kako bi se analiziralo njihovo viđenje identifikovanih razvojnih potencijala i što je to što oni vide kao prioritet (jedna fokus grupa po opštini) * najmanje 25 sastanaka sa predstavnicima lokalnih samouprava kako bi im se prezentovali nalazi i iskomunicirali sa njihovim mišljenjima/ planovima (najmanje jedan sastanak po opštini) * urađene analize podataka na području lokalnih samouprava u vezi sa podacima unijetim u Registar nameta (urađene minimum tri regionalne analize); * organizovano najmanje 5 okruglih stolova u cilju konstruktivne rasprave o problemima vezanim za Registar nameta i zajedničko pronalaženje rješenja; | * Podaci sa web stranica lokalnih samouprava, Agencije za investicije, Uprave za statistiku, kao i ostalih relevantnih institucija * Podaci sa web sajta Registra nameta i elektronske baze podataka; * Izvještaj sa sjednica Savjeta za konkurentnost; * Informativni i promotivni materijal; * Izvještavanje u medijima * Izvještaji o realizaciji projekata |

1. **OSTVARIVANJE STRATEŠKIH CILJEVA**

3.1.Navesti ključne strateške ciljeve iz sektorske nadležnosti čijem će ostvarenju u 2025. godini doprinijeti projekti i programi nevladinih organizacija.

|  |  |
| --- | --- |
| Strateški cilj(evi) čijem ostvarenju će doprinijeti javni konkurs za projekte i programe nevladinih organizacija u 2025. godini | Način na koji će javni konkurs za projekte i programe nevladinih organizacija doprinijeti ostvarenju strateških ciljeva (ukratko opisati) |
| Javni konkurs za projekte i programe nevladinih organizacija u 2025. godini, doprinijeće ispunjenju sljedećih ciljeva:   * Bolje identifikovanje razvojnih potencijala lokalnih samouprava, u cilju adekvatnijeg kreiranja politika na državnom nivou, koordinacije politike regionalnog razvoja, sa ciljem jačanja lokalnog razvoja * Unapređenju fiskalne efikasnosti - Provjerom tačnosti unosa podataka i identifikacijom preklapanja može se smanjiti broj nameta, što će doprinijeti boljoj fiskalnoj efikasnosti i smanjenju administrativnog opterećenja za lokalne samouprave; * Povećanju transparentnosti i povjerenje građana - Uvođenjem veće transparentnosti u procese naplate nameta i primjene zakona, povećavaće se povjerenje građana i preduzetnika u rad lokalnih i državnih institucija; * Podsticanju razvoja lokalnih samouprava - Efikasniji Registar nameta može poboljšati fiskalne kapacitete lokalnih samouprava, čime se doprinosi jačanju lokalnih ekonomija i povećanju kvaliteta javnih usluga.  1. Strategija regionalnog razvoja 2023 – 2027   SC 1: Jačanje funkcionalnosti JLS kroz sistemsko upravljanje regionalnim razvojem (svi operativni ciljevi)  SC 2: Ostvarenje održivog ekonomskog razvoja regiona kroz jačanje ljudskih potencijala i podsticanja za zapošljavanje radi poboljšanja kvaliteta života (svi operativni ciljevi)  SC 3: Povećanje konkurentnosti regiona, zasnovano na unaprjeđenju infrastrukture, poboljšanje poslovnog ambijenta i razvoj prioritetnih sektora i sektora sa potencijalom rasta (svi operativni ciljevi)   1. Strategija razvoja MMSP 2023 – 2026   SC 1: Unaprijeđen poslovni/regulatorni ambijent i preduzetnički ekosistem/institucionalni okvir (OC 1 Smanjene administrativne i regulatorne prepreke poslovanju MMSP)   1. Program ekonomskih reformi za Crnu Goru 2023 – 2025   Poglavlje 5. Strukturne reforme - 5.1. Ključne prepreke konkurentnosti i inkluzivnom rastu i povezane reformske mjere, izazov br. 2  Strategija industrijske politike Crne Gore 2024 - 2028  Operativni cilj 1.4. - Unapređenje poslovnog ambijenta za podršku industrijskom razvoju | Javni konkurs za projekte i programe nevladinih organizacija u 2025. godini kroz finansiranje i realizaciju projektnih aktivnosti, doprinijeće:   * Analiza razvojnih potencijala lokalnih samouprava uz predlog smjernica za njihovo bolje i optimalno korišćenje biće dobra osnova resoru u pravcu unapređenja aktivnosti regionalnog razvoja. Ova aktivnost direktno će uticati na kreiranje podrške loklanim samoupravama sa ciljem jačanja njihovog razvoja, osmišljavanje novih modela koji će unaprijediti lokalnu konkurentnost. Ukupno, jačanje održivog, pametnog i inkluzivnog rasta, doprinosi viziji Strategije regionalnog razvoja - Ravnomjerniji regionalni razvoj za život po mjeri čovjeka, zasnovan na konkurentnosti, inovativnosti, unaprjeđenju ljudskog kapitala, digitalizaciji, dekarbonizaciji i socijalnoj inkluziji. Politika regionalnog razvoja bazirana na patricipativnom pristupu upravo znači najviše fokus na lokalni nivo, što je na liniji predmetne aktivnosti. * poboljšanju konkurentnosti i optimizaciji administrativnog opterećenja; * izgradnji efikasnijeg i konkurentnijeg okvira za lokalne samouprave; * precizniji podaci, eliminacija preklapanja i usklađivanje sa zakonodavstvom; * adekvatan izvještaj sa svim ključnim nalazima analize, uključujući podatke o zakonodavnoj usklađenosti, tačnosti podataka, kao i preklapanju. |

1. **JAVNI KONKURSI ZA FINANSIRANJE PROJEKATA I PROGRAMA NVO - DOPRINOS OSTVARENJU STRATEŠKIH CILJEVA IZ SEKTORSKE NADLEŽNOSTI MINISTARSTVA**

4.1.Navesti javne konkurse koji se predlažu za objavljivanje u 2025. godini u cilju doprinosa ostvarenju strateških ciljeva iz sektorske nadležnosti (iz tačke 3.1.), uz prijedlog potrebnih iznosa. Ukoliko postoji mogućnost preklapanja s javnim konkursima iz nacionalnih, sredstava EU ili drugih vanjskih fondova iz nadležnosti neke druge institucije, navesti s kojim organom je potrebno koordinirati oblasti finansiranja.

|  |  |  |
| --- | --- | --- |
| Naziv javnog konkursa | Iznos | Drugi donatori s kojima je potrebno koordinirati oblasti finansiranja |
| „Korak ka lokalnom ekonomskom razvoju” | 150.000,00€ |  |

4.2.Navesti ko su predviđeni glavni korisnici projekata i programa koji će se finansirati putem javnog konkursa. Ukratko navesti glavna obilježja svake grupe korisnika, njihov broj i njihove potrebe na koje projekti i programi treba da odgovore u 2025. godini.

|  |
| --- |
| Opis glavnih grupa korisnika, njihov broj i potrebe |
| Korisnici ovog projekta su primarno lokalne samouprave (25), odnosno sve interesne grupe na lokalnom nivou - preduzetnici i građani, posebno građani sjeverne regije (minimum 20% stanovnika svake opštine), kreatori politika na lokalnom i državnom nivou, poreske i fiskalne institucije koji će imati bolji i efikasniji sistem, smanjenog administrativnog opterećenja i većeg fiskalnog usklađivanja. |

4.3.Navesti očekivani ukupni broj ugovorenih projekata, odnosno ugovora koji se planira zaključiti s nevladinim organizacijama na osnovu javnog konkursa.

|  |  |
| --- | --- |
| Očekivani broj projekata koji se planira finansirati / broj ugovora koje se planira zaključiti s NVO | |
| Naziv javnog konkursa: „Korak ka lokalnom ekonomskom razvoju” | Broj planiranih projekata koji se planira finansirati, odnosno broj ugovora koji se planira zaključiti je osam (8) |

4.4.Navesti najviši i najniži iznosi finansijske podrške koju će biti moguće ostvariti na osnovu pojedinačnog javnog konkursa navedenog u tački 4.1.

|  |  |
| --- | --- |
| Naziv javnog konkursa: | |
| Najniži iznos finansijske podrške koju će biti moguće ostvariti na osnovu javnog konkursa: 15.000,00 EURA | Najviši iznos finansijske podrške koju će biti moguće ostvariti na osnovu javnog konkursa: 25.000,00 EURA |

**NAPOMENA:** stavom 4 člana 32ž Zakona o NVO, definisano je: ***“Ukupan iznos sredstava koja se na osnovu javnog konkursa mogu dodijeliti nevladinoj organizaciji za finansiranje projekta, odnosno programa, ne može preći 20% od ukupno opredijeljenih sredstava koja se raspodjeljuju na osnovu tog konkursa.”***

1. **KONSULTACIJE SA ZAINTERESOVANIM NEVLADINIM ORGANIZACIJAMA**

5.1. Navesti na koji način je u skladu sa važećim propisima obavljen proces konsultovanja NVO u procesu pripreme sektorske analize.

|  |  |  |
| --- | --- | --- |
| Metoda konsultacija (npr. web, email, konsultativni sastanak, itd.) | Datumi sprovedenih konsultacija | Naziv NVO koje su učestvovale u konsultacijama |
|  |  |  |
|  |  |  |
|  |  |  |
|  |  |  |

1. **KAPACITETI ZA SPROVOĐENJE JAVNOG KONKURSA**

6.1.Navesti broj službenika/ica i spoljnih saradnika koji će biti zaduženi za sprovođenje javnog konkursa i praćenje realizacije finansiranih projekata i programa nevladinih organizacija (uključujući najmanje jednu terensku posjetu, prilikom koje će se provjeravati izvršavanje ugovornih obaveza, namjensko trošenje sredstava, te postizanje rezultata planiranih javnim konkursom i odobrenim projektom/programom).

|  |  |  |
| --- | --- | --- |
| Naziv javnog konkursa | Broj službenika/ica zaduženih za sprovođenje javnog konkursa i praćenje finansiranih projekata i programa nevladinih organizacija | Imena službenika/ica zaduženih za sprovođenje javnog konkursa i praćenje finansiranih projekata i programa nevladinih organizacija |
| „Korak ka lokalnom ekonomskom razvoju” | 3 | Bojana Bukilić |
|  |  | Marija Dragović |
|  |  | Marija Đurović |

**Ovjera ministra:**

|  |  |  |  |  |
| --- | --- | --- | --- | --- |
|  | Ernad Suljević |  |  |  |
|  | Ime i prezime | M.P. | Potpis |  |